Hefðu ekki getað hindrað skotárásina
Ofbeldi hefur farið stigvaxandi í kringum danska ljóðskáldið Yahya Hassan að því er greint var frá á vef Danska ríkisútvarpsins, en lögregla hafði þó ekki nægjanleg gögn í höndum til að bregðast fyrr við.
Hassan var í gær ákærður fyrir sérstaklega hættulega líkamsárás, en hann á að hafa skotið 17 ára gamlan mann í fótinn á sunnudagskvöldið í kjölfar deilna.
Hassan hefur verið mjög virkur á samfélagsmiðlum þar sem hann m.a. átti í deilum við meðlimi Black Army glæpasamtakanna í Árósum fyrir opnum tjöldum. Velta danskir fjölmiðlar því nú fyrir sér hvort að lögreglan í Árósum hefði getað komið í veg fyrir skotárásina, en Hassan hafði lýst yfir stríði gegn liðsmönnum Black Army.
"Við vissum af því og fylgdumst vel með þessum málum," hefur vefur Danska ríkisútvarpsins eftir René Raffo, settum aðstoðarlögreglustjóra lögreglunnar á Austur Jótlandi.
Í Facebook síðu Hassan má sjá færslur þar sem hann sýnir poka með skothylkjum og eins má finna nokkur myndbönd þar sem hann hótar Black Army samtökunum.
Raffo segir lögreglu ekki hafa getað brugðist við nema ef henni hefði borist tilkynning um deilurnar og í þessu máli hafi málsaðilar ekki verið áhugasamir að tjá sig.
"Gætuð þið ekki hafa komið í veg fyrir skotárásina, þegar Hassan bæði ógnar og upplifir að sér sé ógnað m.a. af liðsmönnum Black Army?" spurði blaðamaður Danska ríkisútvarpsins Raffo.
"Það er erfitt að segja, en það er heldur enginn sem hefur sagt að þetta snúist um deilur milli Yahya Hassan og Black Army. Það hefur ekki verið staðfest," segir René Raffo.
Ofbeldi hefur farið stigvaxandi í kringum danska ljóðskáldið Yahya Hassan að því er greint var frá á vef Danska ríkisútvarpsins.
Hassan var í gær ákærður fyrir sérstaklega hættulega líkamsárás, en hann á að hafa skotið 17 ára gamlan mann í fótinn á sunnudagskvöldið í kjölfar deilna.
Velta danskir fjölmiðlar því nú fyrir sér hvort að lögreglan í Árósum hefði getað komið í veg fyrir skotárásina.
Hassan hefur verið mjög virkur á samfélagsmiðlum þar sem hann m.a. átti í deilum við meðlimi Black Army glæpasamtakanna í Árósum fyrir opnum tjöldum.
Í Facebook síðu Hassan má sjá færslur þar sem hann sýnir poka með skothylkjum.
Raffo segir lögreglu ekki hafa getað brugðist við nema ef henni hefði borist tilkynning um deilurnar.